**Архивте 75 жыл сақтау жөнінде мүдделі мемлекеттік органдарға тапсырма беруіңізді сұраймыз**

*Астана, 1 ақпан, Мәжіліс Үйі.*

**Мәжілістегі Палата Спикері Нұрлан Нығматулиннің төрағалығымен өткен жалпы отырыста депутат Майра Айсина Қазақстан Республикасының Премьер-Министрі Бақытжан Сағынтаевқа депутаттық сауал жолдады.**

«Бүгінде зейнетақылар мен жәрдемақылар тағайындау іс жүзінде толық автоматтандырылған. Зейнетақылар мен жәрдемақылар тағайындау жөніндегі уәкілетті мемлекеттік орган (Қазақстан Республикасы денсаулық сақтау және әлеуметтік даму министрлігі Еңбек, әлеуметтік қорғау және көші-қон  *комитетінің аумақтық департаменттері)* «Е-Макет» және «E\_Social» зейнетақылар мен әлеуметтік төлемдерді электрондық тағайындаудың автоматтандырылған ақпараттық жүйесінде (*бұдан әрі – ААЖ*) қалыптастырылған істердің электрондық макетін қарау мен шешімдердің электрондық жобасына қол қоюды жүзеге асырады *(қағаз жеткізгіштегі іс макеттерін қарамайды)*.

Бұл ретте осымен қатар қағаз жеткізгіштерде құжаттар пакеті қалыптастырылады және қолданыстағы істердің архивіне сақтауға беріледі, олар архивте 75 жыл сақталады.

 Алайда, қолданыстағы істерді *(олар бойынша төлеу қазіргі кезде жүргізілетін)* және алып тасталған істерді *(олар бойынша төлеу алып тасталған немесе тоқтатала тұрған)* сақтауға арналған, көлемі 11 560,10 шаршы метр болатын архив үй-жайлары қазіргі кезде 98% толтырылған.

Архив үй-жайларын ұстауға арналған шығынның жалпы сомасы жылына 178 745 064 теңге шамасында *(291 архивариусқа жалақы төлеуге арналған шығын, коммуналдық қызметке, жалдау ақысына және т.б. арналған шығындар).*

Жаңа тағайындаулар бойынша істердің қағаз макеттерін басып шығаруға байланысты шығынның *(қағаздың өзіндік құны, картридждерді сатып алу және толтыру*) орташа сомасы жылына 322 248 499 теңге. Бір қағаз макетті басып

шығаруға (*парақтардың орташа саны – 30*) шамамен 18 минут жұмыс уақыты кетеді.

Осының нәтижесінде істердің қағаз макетін қалыптастыруға байланысты жалпы шығын *(архивті ұстау, басып шығаруға арналған шығын, мамандардың жалақысы),* алдын-ала деректер бойынша, 802 148 495 теңге болады.

Осы айтылғандарға байланысты, Сізден мына мәселелердің:

1) құжаттар макетін қағаз жеткізгіште қалыптастырудың;

2) қолданыстағы және алып тасталған істерді архивте 75 жыл сақтаудың орындылығын қарау жөнінде мүдделі мемлекеттік органдарға тапсырма беруіңізді және қысқа мерзімде нормативтік-құқықтық актілерге тиісті өзгеріс енгізуді сұраймыз.

Бұл мамандардың жұмысын елеулі түрде оңтайландыруға, мемлекет қаражатын айтарлықтай үнемдеуге мүмкіндік берер еді»,-депті депутат.

**(Сәуле Досжанова. Т.74-63-01. Ақпаратты ҚР Парламенті Мәжілісі Аппаратының  Баспасөз қызметі таратты.)**

Исп.: М.Омирбай

74-63-61, факс: 74-63-60